Lipliūnai
Apie kaimą Druskininkų savivaldybėje žr. Lipliūnai (Druskininkai). Lipliūnai – kaimas Kėdainių rajono savivaldybėje, apie 8 km į šiaurės vakarus nuo Kėdainių. Yra pradinė mokykla, biblioteka. Yra kapinaitės (prie kelio į Krakes), Lipliūnų dvaro liekanos (dvaro rūmai, ūkvedžio namas). Į šiaurę nuo kaimo praeina kelias  2006  Kėdainiai–Lipliūnai–Krakės  (atšakos į Ruoščius, Urnėžius). Pietiniu Lipliūnų pakraščiu vingiuoja Smilgos upė, vakaruose į ją įteka Graisupis. Iš pietų ir vakarų prieina Josvainių miškai.